खैर गांधीजी का यह शहर ड्राई सिटी के नाम से भी जाना जाता है। रसपान करनेवाले इस शब्द से बहुत गहरे परिचित होते हैं। सूखा शहर! गांव और शहर की संधिरेखा का बसा यह शहर बहुत छोटा है। पर उतना ही खोटा है। यहां गांधी जी का आश्रम सेवाग्राम में हैं। वह पिछले साल निलाम होते होते बचा। सरकार ने कर्जा दिया उससे वह बच गया। वहां बहुत शांति है। यह शेगांव सेवाग्राम की वह जमीन है जहां से गांधी जी ने आजादी की लड़ाई की कई योजनाए बनायी और उनको अमली जामा पहनाया। वह जमीन ड्राई हो गई है। यहां शराब बंदी के लिए बड़े-बड़े आंदोलन होते हैं। पुलिस जिसके नाम से हर कोई डरता है वह अक्सर शराब पकड़ती है। क्योंकि यहां शराब बंदी है और शराब लाना कानून के खिलाफ है। पकड़ाने के बाद वह शराब कहां जाती है यह पुलिस ही बता सकती है। इस ड्राई सिटी में मदिरा बहती है। इस पर प्रतिबंध लगाने का मौका गांधीजी ने दिया और हमारी आज की पीढ़ी कितनी आधुनिक है के दोनों को निभा ले जा रही है।